Suja, Miroslav, poslanec NR SR (2021-12-02):
Ďakujem za slovo, pán podpredseda. Vážení kolegovia, kolegyne, pán minister, páchatelia trestných činov nepoužívajú legálne zbrane. Čiže tento zákon sa ich absolútne alebo táto smernica sa ich absolútne nedotkne. Aj naďalej budú môcť páchať trestnú činnosť. To znamená, že z dôvodovej správy alebo zdôvodňovať to tým, alebo obhajovať to tým, že chceme znemožniť páchateľom trestných činov alebo nejakým organizovaným skupinám zločineckým, prípadne teroristom, ja si myslím, že toto nie je správne, lebo ich sa to, vážení kolegovia a kolegyne, absolútne nedotkne. Jediné, čo im tento zákon, ako ich tento zákon ovplyvní, je to, že im to pomôže. Lebo koľkokrát slušní ľudia, ktorí majú pri sebe zbraň, môžu zabrániť či už teroristickým, alebo trestným činom, alebo ich môžu eliminovať, alebo znížiť ich účinnosť. Ale ak budú podľa tohto zákona obmedzení, tak títo zločinci a títo teroristi si budú istí, že keď nebudú vidieť nejakých uniformovaných policajtov alebo vojakov, lebo málokedy je tam nejaký policajt v civile, že si môžu robiť, čo chcú, že si môžu robiť, čo chcú, že nemusia čakať nejakú reakciu od normálnych slušných ľudí, že by sa zastali niekoho alebo že by chceli zabrániť páchaniu trestnej činnosti. Športoví strelci. Viete, týmto zákonom budú dotknutí, tak ako povedal môj predrečník, športoví strelci a hlavne dynamická streľba na to doplatí. Ani jeden športový strelec nezneužil zbraň, vážení kolegovia, kolegyne, na terorizmus. Ani jeden športový strelec. Povedzte mi jeden jediný príklad našich športových strelcov. Väčšinou sú to, väčšinou sú to policajti, väčšinou sú to policajti a vojaci. Áno, bol Harman, ktorý niekoľkokrát sa sťažoval, len jeho dávať za športového strelca, ktorý sa nikde nezúčastňoval, je to, je to také, príklad, je to zlyhanie, ktoré sa stáva, ktoré sa stáva bežne. To ako by sme povedali, že tuto, čo vykrikuje pročkovec Pročko, keby vtedy opitý, keď ho zastavili policajti, niekoho zabil na aute, tak zakážeme alkohol? No nie. Viete. A on si potom radšej búchal hlavu o volant. Takže asi tak. Toto je jediný príklad, kedy zlyhal, ale ja si myslím, že tam pri Harmanovi zlyhala polícia, lebo keď videli, čo sa tam deje, mali zasiahnuť oveľa skôr. Takže povedzte mi, na kedy spôsobil športový strelec? A teraz ideme, teraz ideme postihovať všetkých. Ich sa hlavne tento zákon negatívne dotkne. Nie pozitívne, negatívne, vážení kolegovia, kolegyne. Viete, štáty, ako povedal môj predrečník, kde takýto zákon platí, lebo sú také štáty, kde takýto zákon platí, ako sú niektoré štáty USA alebo spomínaná Brazília, tak vidíme percentuálne nárast trestných činov a hlavne počet vrážd. V štátoch USA, kde tento zákon je presne opačný, že umožňuje tým ľuďom sa brániť, umožňuje im nosiť tú zbraň, je to práve naopak. Prečo aj teraz si nezoberie príklad pozitívny z krajín, kde to funguje, ale berieme si práve presne opačný – negatívny? Ja si myslím, že každý slušný človek má právo brániť sa, ak štát nedokáže zabezpečiť jeho ochranu. Je to jeho legálne právo. Ja na záver by som si položil jednu otázku. Koho chráni táto smernica? Chráni slušných ľudí? Chráni tých podnikateľov, ktorí majú tie zbrojné licencie? Alebo chráni zločincov a teroristov, ktorí sa odteraz budú cítiť ešte viac bezpeční? Lebo ja som ešte nepočul ani jeden príklad, že by nejakí teroristi prišli a požiadali o zbrojný preukaz, vybavili si nákupné povolenie a išli do obchodu so zbraňami, nakúpili si zbrane kategórie A, ktoré sa ani nedajú, a potom veselo spáchali niekde nejaký trestný čin. Takže koho bude chrániť táto smernica? Slušných a poctivých ľudí? Slušných a poctivých podnikateľov? Alebo zločincov, zločinecké skupiny a teroristov? Ja neviem, jednu vec nerozumiem, táto problematika je dlhodobo otvorená v Českej republike. Prečo sme si nezobrali príklad z Českej republiky? Ja si myslím, že to nie je hanba. Tam to elegantne vyriešili. Oni to zakotvili do ústavy, podľa všetkého, ak si dobre pamätám, začali, lebo už vytvárajú aktívne policajné zálohy a krásne túto smernicu obišli tak, aby netyranizovali, nediskriminovali slušných, poctivých občanov v Českej republike. My ideme presne opačne. My ideme slušných a poctivých strelcov a ľudí a podnikateľov obmedzovať a zahlcovať ešte väčšou byrokraciou. Na záver kolegovi, ako športový strelec nepotrebujete mať A-čko, stačí vám E-čko. Takže z profesného hľadiska, keď ste sa vyjadril, že potrebujete A-čko, nie, to nie je pravda, vôbec ho nepotrebujete a A-čko máte len možnosť, že tú zbraň môžete nosiť. Na nosenie, nie na držanie. Na športové účely z prostého hľadiska vám stačia absolútne úplne E. Takže len toľko, vážení kolegovia, kolegyne, ďakujem.